Vanutustalgud

Vanutustalgud (ka vanutamistalgud) oli varasemal ajal kanga vanutamine ühistööna.Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 232 

Vammused õmmeldi täisvillasest riidest, mis oli kootud kangastelgedel ning seejärel muudeti kangas vastupidavamaks ja paksemaks vanutamise teel. Kanga kudumine ja vanutamine toimus enamasti veebruaris-märtsis. Sellised tööd pidid lõppenud olema lihavõttepühade ajaks, sest siis algas põllutööde aeg. Villased ja poolvillased kangad pesti ja siis uhuti ehk vanutati. Vanutamiseks korraldati vanutamistalgud, talgulisteks kutsuti külast abilisi. Vanutajateks olid enamasti nooremad naised ning vähemalt viis-kuus inimest pidi koos olema, et töö edeneks tagajärjekalt. Mehi sellesse ei töösse kaasatud. Kui mõni mees uhtumise juurde ka sattus, siis pandi ta kohe tööle või kasteti-kiusati niisama. Pärast tööde lõppu pakuti talgulistele võisilmaga odrajahu- või tanguputru.

Vaata ka
vanutusrull
vanutamine

 Viited 

Kategooria:Etnograafia
Kategooria:Eesti etnograafia
Kategooria:Eesti rahvakultuur